paragraph_text: Datam (grč. Δατάμης; „Datames“) je bio perzijski general i satrap (pokrajinski namjesnik) Kapadocije i Cilicije.<ref>Antičke kovanice: Datam (WildWinds.com) Rodio se u Kariji kao sin Kamisara, te skitske ili paflagonijske majke. Njegov otac bio je satrap Cilicije u doba vladavine Artakserksa II., koji je Datama nakon što se iskazao u ratu protiv plemena Kadusijana primio u svoju osobnu stražu. Nakon što mu je otac poginuo u navedenom ratu 385. pr. Kr., Datam ga je naslijedio na mjestu satrapa. Iskazao se kao odličan vojskovođa te kao privrženi podanik velikog kralja; porazio je dvojicu pobunjenih satrapa Paflagonije i Kataonije. Povjesničar Diodor sa Sicilije spominje Datama u kontekstu satrapa Kapadocije i naziva ga sinom Anafa II.,<ref>[http://books.google.hr/books?id=lxQ9W6F1oSYC&pg=PA133&lpg=PA133&dq=Artamnes&source=bl&ots=XAmWZruweW&sig=fIUvALOkmTxItPNxdEVlI8Q2aec&hl=hr&ei=i-HgStumPIGI_AbDrpmKDg&sa=X&oi=book_result&ct=result&resnum=5&ved=0CBcQ6AEwBA#v=onepage&q=Artamnes&f=false Pierre Briant: „Od Kira do Aleksandra: Povijest Perzijskog Carstva“ (From Cyrus to Alexander: A History of the Persian Empire), preveo Peter Daniels, Indiana: Eisenbrauns, 2002., str. 133.] što se čini kronološki nemogućim. Naime, Anaf II. zapovjedao je kontigentom Kserksove vojske 480. pr. Kr. kada je imao najmanje 20 godina, što podrazumijeva veliku vremensku razliku između Anafovog rođenja i Datamove smrti (140 godina).